Holm se bundel gaan jou deur die blaaie laat snel | Netwerk24
Deur Jo Prins 23 Julie 2018 00:01
Miskien is dit tyd dat Homo sapiens besin oor sy plek tussen die ander diere . . .
Met dié wysheid in die inleiding skop Erik Holm Homo sapiens en ander diere af.
Die bundel is 'n keur uit van sy rubrieke wat oor jare heen in onder meer die Afrikaanse dagblaaie verskyn het.
Wat die bundel veral lekker maak, is dat die rubrieke kort genoeg is dat jy voor slaaptyd vinnig-vinnig aan een of twee kan peusel, maar Holm skryf so lekker en interessant dat jy kort voor lank jou "vinniglees-voorneme" laat vaar.
In agt afdelings neem Holm jou ligvoets deur onderwerpe soos "Aangebore gedrag", "Strategieë van leef" en "Ekologiese mistastings" – om maar net enkeles te noem.
Gaan kyk 'n bietjie wat Holm oor maagwurms skryf in "Met maagwurms geseën" en hoe sekere parasiete in simbiose met mens en dier leef – en nodig en belangrik is vir wedersydse bestaan.
Maar om rubrieke uit te sonder is moeilik, want daar is 'n hele spul wat geweldig baie stof tot nadenke bied.